Document ID: 32010L0022

KOMMISSIONENS DIREKTIV 2010/22/EU
af 15. marts 2010
om ændring, med henblik på tilpasning til den tekniske udvikling, af Rådets direktiv 80/720/EØF, 86/298/EØF, 86/415/EØF og 87/402/EØF samt Europa-Parlamentets og Rådets direktiv 2000/25/EF og 2003/37/EF om typegodkendelse af landbrugs- og skovbrugstraktorer
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 80/720/EØF af 24. juni 1980 om tilnærmelse af medlemsstaternes lovgivning om betjeningsplads og adgangsforhold til førerplads samt om døre og vinduer i førerhuse på landbrugs- og skovbrugshjultraktorer (1), særlig artikel 3,
under henvisning til Rådets direktiv 86/298/EØF af 26. maj 1986 om bagtil monterede styrtsikre førerværn på smalsporede landbrugs- og skovbrugshjultraktorer (2), særlig artikel 12,
under henvisning til Rådets direktiv 86/415/EØF af 24. juli 1986 om montering, placering, virkemåde og identifikation af betjeningsanordninger for landbrugs- og skovbrugshjultraktorer (3), særlig artikel 4,
under henvisning til Rådets direktiv 87/402/EØF af 25. juni 1987 om styrtsikre frontmonterede førerværn på smalsporede landbrugs- og skovbrugshjultraktorer (4), særlig artikel 11,
under henvisning til Europa-Parlamentets og Rådets direktiv 2000/25/EF af 22. maj 2000 om foranstaltninger mod emission af forurenende luftarter og partikler fra forbrændingsmotorer til fremdrift af landbrugs- og skovbrugstraktorer og om ændring af Rådets direktiv 74/150/EØF (5), særlig artikel 7,
under henvisning til Europa-Parlamentets og Rådets direktiv 2003/37/EF af 26. maj 2003 om typegodkendelse af landbrugs- og skovbrugstraktorer og af deres påhængskøretøjer og udskifteligt trukket materiel samt af systemer, komponenter og tekniske enheder til disse køretøjer og om ophævelse af Rådets direktiv 74/150/EØF (6), særlig artikel 19, stk.1, litra a) og b), og
ud fra følgende betragtninger:
(1)
Hvad angår direktiv 80/720/EØF er det hensigtsmæssigt at præcisere, hvilke vinduer der kan angives som nødudgang.
(2)
Hvad angår direktiv 86/415/EØF er det for at forbedre sikkerheden i traktorer hensigtsmæssigt at præcisere sikkerhedskravene med hensyn til kraftudtagets udvendige betjeningsanordninger.
(3)
Hvad angår direktiv 86/415/EØF bør symbolerne i ISO-standard 3767-1:1996 og 3767-2:1996 tillades som symboler for betjeningsanordningerne for at bringe fællesskabsstandarderne på linje med de internationale standarder for landbrugs- og skovbrugshjultraktorers betjeningsanordninger.
(4)
Hvad angår direktiv 2000/25/EF bør visse yderligere angivelser specificeres for at være i overensstemmelse med de nye grænseværdier (IIIA, IIIB og IV), der indføres ved Kommissionens direktiv 2005/13/EF (7).
(5)
Hvad angår direktiv 2003/37/EF bør der af klarhedshensyn indføres en mere præcis formulering af visse punkter i oplysningsskemaerne.
(6)
Hvad angår direktiv 2003/37/EF, 86/298/EØF og 87/402/EØF bør henvisningerne til OECD-regulativerne opdateres, da OECD-Rådets beslutning C(2005) 1 senest er blevet ændret ved OECD-Rådets beslutning C(2008) 128 af oktober 2008. Af hensyn til retssikkerheden er det nødvendigt at indføre de relevante tekster fra sådanne OECD-dokumenter i direktiverne.
(7)
Direktiv 80/720/EØF, 86/298/EØF, 86/415/EØF, 87/402/EØF, 2000/25/EF og 2003/37/EF bør ændres i overensstemmelse hermed.
(8)
De i dette direktiv fastsatte foranstaltninger er i overensstemmelse med udtalelse fra det ved artikel 20, stk. 1, i direktiv 2003/37/EF nedsatte udvalg -
VEDTAGET DETTE DIREKTIV:
Artikel 1
Ændring af direktiv 80/720/EØF
Direktiv 80/720/EØF ændres som angivet i bilag I til nærværende direktiv.
Artikel 2
Ændring af direktiv 86/298/EØF
Direktiv 86/298/EØF ændres som angivet i bilag II til nærværende direktiv.
Artikel 3
Ændring af direktiv 86/415/EØF
Direktiv 86/415/EØF ændres som angivet i bilag III til nærværende direktiv.
Artikel 4
Ændring af direktiv 87/402/EØF
Direktiv 87/402/EØF ændres som angivet i bilag IV til nærværende direktiv.
Artikel 5
Ændring af direktiv 2000/25/EF
Direktiv 2000/25/EF ændres som angivet i bilag V til nærværende direktiv.
Artikel 6
Ændring af direktiv 2003/37/EF
I direktiv 2003/37/EF foretages følgende ændringer:
1)
[vedrører kun den engelske udgave]
2)
Bilag I og II ændres i overensstemmelse med bilag VI til nærværende direktiv.
Artikel 7
Gennemførelse
1. Medlemsstaterne vedtager og offentliggør senest den 30. april 2011 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser.
De anvender disse bestemmelser fra den 1. maj 2011, dog med undtagelse af artikel 5, som de anvender fra direktivets ikrafttrædelsesdato.
Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
Artikel 8
Ikrafttrædelse
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 9
Adressater
Dette direktiv er rettet til medlemsstaterne.
Udfærdiget i Bruxelles, den 15. marts 2010.

Labels: 7
8
6